আজ মুম্বইতে শ্রীদেবীর শেষকৃত্য। লোখন্ডাওয়ালাতে নিয়ে আসা হয়েছে অভিনেত্রীর দেহ। সেলিব্রেশন স্পোর্টস ক্লাবে রাখা হয়েছে দেহ। শেষ শ্রদ্ধা জানাতে সেলিব্রেশন স্পোর্টস ক্লাবের সামনে ভিড় জমিয়েছেন কয়েক হাজার অনুরাগী। রয়েছেন কপূর পরিবারের সদস্যরা। শেষ শ্রদ্ধা জানাতে এসেছেন বিভিন্ন তারকারা এবং রাজনৈতিক ব্যক্তিত্বরা। উপস্থিত রয়েছেন অর্জুন কপূরও। কড়া নিরাপত্তায় ঘিরে রাখা হয়েছে গোটা এলাকা। বেলা সাড়ে ১২টা পর্যন্ত এখানেই শায়িত থাকবে দেহ। 
এর পরে সাড়ে তিনটে নাগাদ ভিলে পার্লের পবন হংস শ্মশানঘাটে নিয়ে যাওয়া হবে দেহ। সেখানেই শেষকৃত্য সম্পন্ন হবে শ্রীদেবীর। এক সর্বভারতীয় সংবাদমাধ্যমে প্রকাশিত প্রতিবেদন অনুযায়ী এমনটাই জানা গিয়েছে।

এই বিষয়ে অন্যান্য খবর

দেশে ফিরলেন শ্রীদেবী! কোথায় থাকবেন তিনি আজ রাতে


দুবাই পুলিশের কাছে থেকে ক্লিনচিট পাওয়ার পর মঙ্গলবার রাতে কফিনবন্দি হয়ে দেশে ফেরে শ্রীদেবীর দেহ। বিমানবন্দরে উপস্থিত ছিলেন অনিল কপূর, অনিল আম্বানীরা। বিমানবন্দর থেকে গ্রিন করিডরের মাধ্যমে অনিল কপূরের বাড়িতে নিয়ে আসা হয় শ্রীদেবীর নিথর দেহ।